**ЕЛЕМЕНТИ УГОВОРА О КОЈИМА ЋЕ СЕ ПРЕГОВАРАТИ И НАЧИН ПРЕГОВАРАЊА**

Елемент уговора о којем ће се преговарати је укупна понуђена цена, чему ће се приступити непосредно након отварања понуда, са понуђачима који су доставили понуде.

Након завршених преговора наручилац путем Портала јавних набавки позива понуђаче да у складу са резултатима преговора доставе своје нове понуде у следећој фази поступка.

Када наручилац процени да и након достављања нових понуда постоји могућност њиховог побољшања ова фаза поступка (позив - понуде - стручна оцена - преговарање) може се поновити више пута.

Уколико се понуђач не одазове преговорима или понуђач у току преговора измени своју почетну понуду, али је на позив наручиоца у наредној фази поступка не достави путем Портала јавних набавки, коначном понудом сматраће се његова последње поднета понуда која је послата путем Портала јавних набавки.

У поступку преговарања не може се понудити виша цена од цене исказане у достављеној понуди.